หุ้น SET50 เดือนพฤศจิกายนร่วงระนาว!
ราคาหุ้นกลุ่ม SET50 ปรับตัวลงเกิดแรงเทขายเพื่อลดความเสี่ยงจากการแพนิกเชื้อไวรัสโควิดสายพันธุ์ใหม่ “โอไมครอน”
ราคาหุ้นกลุ่ม SET50 ปรับตัวลงเกิดแรงเทขายเพื่อลดความเสี่ยงจากการแพนิกเชื้อไวรัสโควิดสายพันธุ์ใหม่ “โอไมครอน”
6 ธ.ค. 2564

เส้นทางนักลงทุน
ช่วงเดือนพฤศจิกายน 2564 ที่ผ่านมา พบว่า ระหว่างทาง เดิมดัชนี SET Index เคลื่อนไหวอยู่ในกรอบแคบ กระทั้งเรื่องที่ไม่คาดคิดก็เกิดขึ้นช่วงท้ายเดือน เมื่อองค์การอนามัยโลก (WHO) ออกมาประกาศว่าพบเชื้อไวรัสโควิดสายพันธุ์ใหม่ “โอไมครอน” ในแอฟริกาใต้ ซึ่งเป็นสายพันธุ์ที่น่ากังวล เพราะอาจกระจายเชื้อได้เร็วกว่าสายพันธุ์อื่น ๆ
ผลตามมาบรรดาสินทรัพย์เสี่ยงต่างปรับตัวลงในช่วงท้ายเดือน ตลาดหุ้นทั่วโลก ราคาน้ำมัน WTI ตางปรับตัวลงอย่างหนัก เช่นเดียวกับตลาดหุ้นไทย พบว่าดัชนี SET Index เริ่มไหลลงหนักตั้งแต่ 26 พ.ย. 2564 ลบไป 37.85 จุด ถัดมาวันที่ 29 พ.ย. 2564 ลบไป 20.92 จุด และวันที่ 30 พ.ย. 2564 ลบไป 21.00 จุด
ทั้งนี้ นักวิเคราะห์มองว่าตลาดหุ้นไทยปรับตัวลงรับ Sentiment ลบต่อเนื่องจากความกังวลไวรัสโควิดสายพันธุ์ใหม่ “โอไมครอน” ทำให้เห็นว่ามีการ Cutloss ตลาดอนุพันธ์ ซึ่งทำให้หุ้นในกลุ่ม SET50 ปรับตัวลงมากเป็นหลักจาก Panic Sell ปรับพอร์ต โดยเฉพาะหุ้นที่ขึ้นไปมากอย่างหุ้นในกลุ่ม Re-opening
สิ่งที่เกิดขึ้นทำให้ภาพรวมดัชนี SET Index เดือนพฤศจิกายน ณ วันที่  30 พ.ย. 2564 ดัชนีปิดอยู่ที่ 1,568.69 จุด เทียบจากดัชนีปิดวันที่ 29 ต.ค. 2564 อยู่ที่ 1,623.43 จุด ลดลง 54.74 จุด หรือลงไป 3.37%
ส่วนทางด้านดัชนี SET50 โดยเคลื่อนไหวไปในทิศทางเดียวกับดัชนี โดย ณ วันที่ 30 พ.ย. 2564 ดัชนีปิดที่ 935.08 จุด เทียบจากดัชนีปิดวันที่ 29 ต.ค. 2564 อยู่ที่ 974.67 จุด ลดลง 39.59 จุด หรือลงไป 4.06%
โดยหากเจาะเป็นรายตัวกลุ่ม SET50 ที่มีหุ้นทั้งหมด 50 บริษัท จะเห็นว่าราคาหุ้นส่วนใหญ่ปรับตัวลง มีเพียงไม่กี่ตัวที่ราคาปรับขึ้นได้ ทั้งนี้ราคาหุ้นที่ปรับตัวขึ้นเพียง 8 บริษัท ขณะที่ราคาหุ้นที่ปรับตัวลงมากถึง 42  บริษัท
ทั้งนี้สำหรับราคาหุ้นปรับตัวขึ้นในเดือนพฤศจิกายน ได้แก่ EA, DTAC, TRUE, ADVANC, COM7, DELTA, KCE และ TTB
ขณะที่ราคาหุ้นปรับตัวลงในเดือนพฤศจิกายน ได้แก่ BH, LH, STGT, KTB, BJC, OSP, TISCO, SCB, INTUCH, PTTEP, SCGP, BTS, RATCH, BDMS, TU, CPF, GPSC, SCC, BEM, SAWAD, GLOBAL, KBANK, IVL, PTT, HMPRO, EGCO, BGRIM, KTC, AOT, MTC, BBL, CRC, STA, CBG, CPALL, OR, GULF, PTTGC, CPN, IRPC, TOP และ MINT
ส่วนตัวเลขราคาหุ้นของกลุ่ม SET50 สามารถดูรายละเอียดความเคลื่อนไหวของราคาปรับตัวขึ้น-ลงกี่เปอร์เซ็นต์ จากตารางประกอบ
สำหรับราคาหุ้นกลุ่ม SET50 ปรับตัวลงเกิดแรงเทขายเพื่อลดความเสี่ยงจากการแพนิกเชื้อไวรัสโควิดสายพันธุ์ใหม่ “โอไมครอน” อย่างไรก็ตาม การปรับตัวลงลึกของราคาอาจเป็นจังหวะซื้อเมื่ออ่อนตัว หลังตลาดเซ็ตตัวใหม่!!!
…
